**Vorter**

**Vejledning vedrørende vorter og hjemmebehandling.**

**Vorter:**

* Årsagen til vorter er en virusinfektion HPV i huden.
* Kaldes også verrucae vulgaris og kan opdeles i almindelige vorter samt flade, filiforme, plantare (under fødderne) og periunguale (rundt om negle) vorter
* Fodvorterne er små udvækster, nogle gange med små mørke prikker.
* Vorten kan sidde enkeltvis eller i klynger.

**Smitte:**

* Vorter smitter ved direkte kontakt og kontakt via genstande.
* Hvis man går barfodet på våde gulve i f.eks. omklædningsrum eller svømmehaller, kan smitten overføres.
* Ungå smitten eller at smitte andre, ved at bruge badesandaler.
* Det er almindeligt, at man "smitter sig selv" et andet sted på kroppen.

**Egen behandling:**

* Du kan købe flere slags vortemidler på Apoteket.
* Læs og følg vejledningen på vortemidlet.
* Det er VIGTIGT, at den hårde hud/"det døde væv" altid fjernes før behandlingen med vortemidlet. Dette gøres f.eks. ved at blødgøre huden med vand, hvorefetr huden/vævet skrabes væk.
* Det er vigtig at fortsætte behandlingen til vorten er væk.
* Er der ikke sket ændringer løbende under din egen behandling, hvor du har fjernet det "døde væv" og påført nyt vortemiddel, eller hvis vorten er meget smertefuld, bør du kontakte din egen læge. Din egen læge kan vurdere, om det måske skyldes noget andet eller evt henvise dig til anden behandlingsmulighed.

Læs mere på Sundhed.dk "vorter på hænder og fødder".

Mvh Hudklinikken i Nyborg.